জর্ডান হেন্ডারসন
জর্ডান ব্রায়ান হেন্ডারসন (জন্ম: ১৭ জুন ১৯৯০) হলেন একজন ইংরেজ পেশাদার ফুটবলার, যিনি প্রিমিয়ার লিগ ক্লাব লিভারপুল এবং ইংল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন। ২০০৮ সালে, হেন্ডারসন সান্ডারল্যান্ডের জ্যেষ্ঠ পর্যায়ের হয়ে খেলার মাধ্যমে পেশাদার ক্যারিয়ার শুরু করেন। তিনি ২০০৯ সালে, এক মৌসুমের জন্য কভেন্ট্রি সিটিতে ধারে খেলেন। তিনি ২০১১ সালে, প্রিমিয়ার লিগ ক্লাব লিভারপুলে যোগদান করেন। ২০১৫ সালে, স্টিভেন জেরার্ডের প্রস্থানের পর তিনি লিভারপুলের অধিনায়ক হিসেবে নিযুক্ত হন। ২০১০ সালে, হেন্ডারসন ইংল্যান্ড জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। এরপূর্বে তিনি ইংল্যান্ডের বয়সভিত্তিক বেশ কয়েকটি দলে খেলেছেন, যার মধ্যে ইংল্যান্ড অনূর্ধ্ব-২১ দলের অধিনায়ক ছিলেন। তিনি ২০১২ উয়েফা ইউরো, ২০১২ উয়েফা ইউরো এবং ২০১৪ ফিফা বিশ্বকাপের মতো প্রতিযোগিতায় ইংল্যান্ডের প্রতিনিধিত্ব করেছেন।